CELEX: 62015CN0654
Language: lt
Date: 2015-12-07 00:00:00
Title: Byla C-654/15: 2015 m. gruodžio 7 d. Högsta domstolen (Švedija) pateiktas prašymas priimti prejudicinį sprendimą byloje Länsförsäkringar AB/A/S Matek

8.2.2016   
            
            
               LT
            
            
               Europos Sąjungos oficialusis leidinys
            
            
               C 48/26
            
         2015 m. gruodžio 7 d.Högsta domstolen (Švedija) pateiktas prašymas priimti prejudicinį sprendimą byloje Länsförsäkringar AB/A/S Matek
   
   (Byla C-654/15)
   (2016/C 048/31)
   Proceso kalba: švedų
   
      Prašymą priimti prejudicinį sprendimą pateikęs teismas
   
   
      Högsta domstolen
   
   
      Šalys pagrindinėje byloje
   
   
      Ieškovė: Länsförsäkringar AB
   
   
      Atsakovė: A/S Matek
   
   
      Prejudiciniai klausimai
   
   Klausimai susiję su 2009 m. vasario 26 d. Tarybos reglamento (EB) Nr. 207/2009 dėl Bendrijos prekių ženklo (1) 9 straipsnio 1 dalies b punkto aiškinimu ir taikymu tais atvejais, kai trečiosios šalys be sutikimo komercinėje veikloje naudoja žymenį, panašų į Bendrijos prekių ženklą.
   Pateikiami šie prejudiciniai klausimai:
   
               1.
            
            
               Ar savininko išimtinėms teisėms daro įtaką tai, kad per laikotarpį, patenkantį į penkerių metų laikotarpį po registracijos, Bendrijos prekių ženklas savininko nebuvo naudojamas iš tikrųjų Sąjungoje prekėms arba paslaugoms, kurioms registracija buvo skirta?
            
         
               2.
            
            
               Jei į pirmąjį klausimą būtų atsakyta teigiamai: kokiomis sąlygomis ir kaip ši aplinkybė paveiktų išimtines teises?
            
         
      (1)  OL L 78, 2009, p. 1.